open-index/open-wikipedia-markdown huggingface dataset:
רגימנט הפרשים השביעי

**רגימנט הפרשים השביעי** הוא רגימנט פרשים של צבא ארצות הברית. ההיסטוריה של הרגימנט מתחילה באמצע המאה ה-19. כינויו הרשמי של הרגימנט  הוא **גארי-אוון** (באנגלית: **Garryowen**) על שם המנגינה האירית שאומצה כהמנון הרשמי של הרגימנט.

הרגימנט נלחם באינדיאנים במהלך ההתפשטות של ארצות הברית מערבה. בין השנים 1881-1886 צעדו חיילי הרגימנט מרחק כולל של 292,342 ק"מ לאורך מדינות ארצות הברית קנזס, מונטנה וטריטוריית דקוטה.

הרגימנט מפורסם בשל השתתפותו ב**[[קרב ליטל ביגהורן]]** שנחשב לאחת התבוסות המחפירות ביותר בתולדות צבא ארצות הברית. חמש פלוגות מהרגימנט הושמדו לחלוטין בקרב עם האינדיאנים. מפקד הרגימנט ג'ורג' ארמסטרונג קסטר שהיה גיבור צבאי בארצות הברית של אחרי מלחמת האזרחים נהרג בקרב אף הוא.
ממוזער|הסמל הרשמי של הרגימנט|ימין
 
## ראו גם
* טבח ואשיטה

## קישורים חיצוניים

קטגוריה:יחידות בצבא ארצות הברית
קטגוריה:חיל הפרשים
קטגוריה:יחידות הכוחות המזוינים של ארצות הברית במלחמת קוריאה
קטגוריה:רגימנטים
המנון אקוודור

"**אנו מצדיעים לך מולדתנו**" הוא ההמנון הלאומי של אקוודור. הוא נכתב על ידי המשורר חואן לאון מרה (Juan León Mera, שלימים היה לנשיא בית הנבחרים של אקוודור) והולחן על ידי אנטוניו נאומנה (Antonio Neumane) לבקשת בית הנבחרים האקוודורי. 

ההמנון לא אומץ באופן רשמי על ידי המדינה עד 29 בספטמבר 1948. ההמנון כולל שש פסקאות. בצורה העממית שרים רק את הפסקה השנייה ואת הפזמון לפניה ואחריה.

## הטקסט
**פזמון** (בא לפני ואחרי כל פסקה):

פסקאות ההמנון:

## קישורים חיצוניים

קטגוריה:אקוודור: סמלים לאומיים
אקוודור
ראי רחוק

**ראי רחוק: המאה ה-14 הרת הפורענויות** (באנגלית: **A Distant Mirror**) הוא ספרה של ההיסטוריונית ברברה טוכמן, העוסק במספר משברים שפקדו את אירופה במאה ה-14, ואגב כך מתאר את הלכי הרוח ואת המאפיינים השונים של התקופה. הספר פורסם בשנת 1978 ותורגם לעברית ב-1995.

## רקע
את שם הספר, "ראי רחוק", בחרה טוכמן כדי לבטא את הדמיון הקיים לדעתה בין התקופה ההיא לבין המאה ה-20. בהקדמה לספר היא כותבת: 
לאורך הספר, משתמשת טוכמן רבות בחיבוריהם של בני התקופה, בהם כרוניקות, שירים, ספרי נימוסין והדרכות לבני האצילים ואף ספרי בישול. במיוחד היא מרבה לצטט את ההיסטוריון בן התקופה ז'אן פרואסאר.

## תוכן הספר
טוכמן סוקרת מספר רב של מלחמות, מאבקים ואסונות שפקדו את מערב אירופה במהלך המאה, בהם מלחמת מאה השנים, הדבר השחור וההתפרצויות האנטישמיות שבאו בעקבותיו, "גלות האפיפיור", מסעי ביזה שערכו קבוצות של שכירי חרב, מרד הז'אקרי, מרד הפטישאים ומרד האיכרים האנגלי, המאבקים שהובילו לעצמאותה של שווייץ וכן כיבושי האימפריה העות'מאנית באירופה. עם זאת, טוכמן לא מסתפקת בתיאורם של אירועים פוליטיים ודתיים בלבד והיא מנסה להביא תמונת מצב מקיפה ועמוקה יותר של החיים החברתיים. היא מתארת את חייהם של האנשים משכבות החברה השונות, כגון אצילים, אבירים, אנשי דת ואיכרים ומציגה את הפערים ביניהם. היא בוחנת את יחסם של אנשי החברה הגבוהה אל האיכרים, את מעמד הנשים, את צורות הלבוש והוראות הנימוסים השונות. בנוסף, היא מתייחסת ל"עידן הקרח הקטן" - שינוי באקלים שהחל באותה תקופה והפחית את הטמפרטורה הממוצעת של אירופה עד המאה ה-19.

בנוסף לכל אלה, מנסה טוכמן לחדור אף אל מחשבותיהם ותחושותיהם הפנימיות של בני התקופה. היא מתארת בפרוטרוט את חדירתה של הדת והאמונה הנוצרית אל כל רובדי החיים, את החשיבות הרבה שיוחסה לאסטרולוגיה ואת השינויים שחלו ביחס למוות. לאורך כל הספר ישנה התייחסות נרחבת לתאולוגיה ולאמונות הרווחות, לרפואה ולמיומנויותיהם של הרופאים, לספרות, לכלכלה ולאמצעי הלחימה. כמו כן היא מתארת את יחסם של סופרים ומשוררים אל התקופה בה הם חיים כשהם משווים אותה אל תקופות שקדמו להם, ומראה כי רבים מהם חיו בתודעה של תקופת שפל ואף האמינו כי העולם מתקרב אל קיצו.

חלק גדול מהסיפור שזור סביב חייו של האציל הצרפתי אנגרן השביעי, אדון קוסי, בעליה של טירת קוסי. טוכמן נימקה את בחירתה בו כדמות מרכזית מהסיבה שהוא חי חיים ארוכים יחסית ולכן יכול להישאר במסגרת הסיפור במשך רוב המאה ה-14. (הוא נולד בשנת 1340, שבע שנים לפני שפרצה מגפת המוות השחור בדרום איטליה ומת בשנת 1397). בנוסף, הוא גם היה קרוב לרבים מהקרבות והמאבקים באזור, והיה קשור הן לצרפת והן לאנגליה - הוא עצמו היה אציל צרפתי, אך הוא נישא לאיזבלה, בתו הבכורה של אדוארד השלישי, מלך אנגליה.

## לקריאה נוספת
*ברברה טוכמן, **ראי רחוק: המאה ה-14 הרת הפורענויות**. תרגמה מאנגלית כרמית גיא. הוצאת דביר, תל אביב תשנ"ה, 1995

קטגוריה:ערכים שבהם תבנית בריטניקה אינה מתאימה
קטגוריה:ספרי ברברה טוכמן
קטגוריה:ספרי 1978
קטגוריה:המאה ה-14
קטגוריה:היסטוריה כללית של ימי הביניים
קטגוריה:כלכלה, חברה ותרבות בימי הביניים
קטגוריה:ספרי הוצאת דביר
קטגוריה:המוות השחור
ז'אן-בטיסט פרן

**ז'אן בטיסט פרן** (בצרפתית: **Jean Baptiste Perrin**; 30 בספטמבר 1870 – 17 באפריל 1942) היה מדען צרפתי שמחקריו בתנועה בראונית על חלקיקים זעירים בנוזל, אישרו את ההסבר של אלברט איינשטיין לתופעה ובכך גם את האופי האטומי של החומר.

## חייו
פרן נולד בליל, צרפת. הוא למד באקול נורמל סופרייר, הגרנד אקול היוקרתי בפריז.

בשנים 1894-1897 הוא נהיה אסיסטנט (עוזר מחקר) והחל במחקר על קרני רנטגן וקרניים קתודיות.
בשנת 1897 הוענק לו תואר דוקטור למדעים. כמו כן באותה שנה הוא מונה למרצה בכימיה פיזיקלית בסורבון שבפריז.

בשנת 1910 הוא מונה לפרופסור באוניברסיטה והחזיק במשרה זו עד לכיבוש הגרמני של צרפת במהלך מלחמת העולם השנייה.

פרן היה אתאיסט וסוציאליסט, הוא חשש שהשקפותיו הפוליטיות והדתיות יהיו בעיה ולכן כשגרמניה פלשה לצרפת ב-1940, הוא נמלט לארצות הברית.

הוא נפטר בניו יורק ובשנת 1948 לאחר המלחמה, שרידיו הובאו לקבורה בפנתאון של פריז.

## מחקר והישגים
בשנת 1895 פרן הראה שקרניים קתודיות הן בעלות מטען שלילי, כמו כן חישב את מספר אבוגדרו במספר דרכים והסביר את אופן פעולת אנרגיה סולרית באמצעות תהליכי היתוך במימן.

לאחר שאלברט איינשטיין פרסם את מאמרו התאורטי (1905) על תנועה בראונית במונחים של אטומים, פרן עשה את העבודה הניסויית על מנת לבחון את מחקרו של איינשטיין בפרקטיקה, ובכך הכריע במחלוקת המתמשכת מאה שנים על התורה האטומית של ג'ון דלטון.

על עבודתו זו ועל עבודתו על המבנה הלא רציף של החומר, ששמה סוף למחלוקת על הקיום הפיזי של מולקולות, פרן זכה בפרס נובל לפיזיקה בשנת 1926.

פרן זכה במספר פרסים נוספים ביניהם, בפרס ג'אול של החברה המלכותית בשנת 1896 ובפרס לה קאזה של האקדמיה למדעים של פריז.
כמו כן, הוא השתתף פעמיים בכנס סולווה בבריסל בשנים 1911 ו-1921, והיה חבר בחברה המלכותית של לונדון ובאקדמיות למדעים של שוודיה, בלגיה, פראג, רומניה וסין.

בשנת 1919 פרן הציע שתגובות גרעיניות הן אלו שיכולות להוות מקור לאנרגיה של כוכב, הוא טען שמסת אטום הליום קטנה ממסת ארבעת אטומי מימן ובאמצעות ההקבלה בין מסה ואנרגיה של איינשטיין, האנרגיה שתשתחרר מתהליך הפירוק של ארבעת אטומי מימן לאטום הליום תוכל לגרום לכוכב לזהור במשך מיליארדי שנים.

פרן נחשב לאב המייסד של המרכז הלאומי למחקר מדעי (CNRS). בעקבות עצומה על ידו שנחתמה על ידי 80 מדענים ביניהם 8 זוכי פרס נובל, שר החינוך הצרפתי הקים את המועצה הלאומית למחקר צרפתי באפריל 1933. בשנת 1936 פרן הקים את הסוכנות המרכזית הצרפתית לחקר מדעי, ושני המוסדות אוחדו תחת המרכז הלאומי ב-19 באוקטובר 1939.

## קישורים חיצוניים

* 
* 

קטגוריה:מדענים צרפתים
קטגוריה:צרפתים שנולדו ב-1870
קטגוריה:צרפתים שנפטרו ב-1942
קטגוריה:אישים הקבורים בפנתאון של פריז
מושיקו שטרן

**משה** (מושיקו) **שטרן** (נולד ב-27 בדצמבר 1982) הוא שדרן רדיו, קריין פרסומות, מנחה ותקליטן ישראלי מגיש תוכנית "VIP" ברדיוס 100fm, ו"נפגשים" עם הרב יגאל כהן בערוץ עכשיו 14.

## ביוגרפיה
שטרן נולד בבאר שבע למשפחה מקריית גת שם גם גילה את זיקתו לתחום המוזיקה והרדיו והתחיל את דרכו ברדיו הפיראטי.

בשנת 1992 בהיותו כבן 10 עבר שטרן את בחינות הקבלה ושימש ככתב צעיר בשבועון הילדים "כולנו" לצד סיון רהב-מאיר ואורי גרוס.

בשנת 1996 החל שטרן לשדר תוכנית רדיו קבועה בתחנת רדיו פיראטי בשם "רדיו דור" ששידרה בשנות התשעים המאוחרות באזור הדרום.

בשנת 2003 עבר להתגורר באילת, שם החל לשדר את תוכניתו היומית הראשונה Mo-Show איתה עבר לאזור המרכז לתחנת הרדיו לב המדינה ולאחר מכן, לרדיוס 100fm.

משנת 2010 משדר שטרן בכל צהריים בין השעות 15:00 ל-17:00 את תוכנית הרדיו היומית "VIP" ברדיוס 100fm, ובה מארח שטרן אמני מוזיקה ובידור ישראלים ובינלאומיים ואף נותן במה ראשונה לאמנים חדשים.

בין האמנים שזכו לבמה בתוכניות של שטרן בתחילת דרכם ניתן למנות את קובי אפללו, נתן גושן, עידן יניב, הראל סקעת, רותם כהן, אליעד נחום בניה ברבי ועוד. בתוכנית מבצעים האמנים גרסאות מיוחדות לשיריהם וכן גרסאות כיסוי לשירים מפורסמים. בשנת 2021 זכתה התכנית בפרס תוכנית המוזיקה הטובה בישראל מטעם אגודת העיתונאים תל אביב במסגרת כנס העיתונות השנתי של האגודה באילת.

### בטלוויזיה
בשנת 2011 השתתף שטרן בסרטו הדוקומנטרי של שלומי שבת "מודה אני" ששודר בערוץ 2 כאחד ממיסדי שיעור תורה קבוע בו שותפים שחקנים ואמנים ישראלים. ביניהם דוד ד'אור, שלמה בר, נתי רביץ וקובי אפללו. בראיון שהעניק בשנת 2012 לערוץ הידברות סיפר שטרן כי הפסיק לעבוד בשבת ובחר באורח חיים דתי יותר עבור משפחתו.

במרץ 2020 החל להפיק יחד עם הרב אהרן לוי את התוכנית הטלוויזיונית "אחד על אחד" המשודרת בערוץ הידברות וביוטיוב, ובה נידונים מגוון נושאים הנוגעים לדת ולחברה הישראלית. באוקטובר 2020 החלו השניים להפיק את תוכנית "אמנים מדברים", בה מתארחים אמנים ישראלים ומדברים על יהדות, אקטואליה ונושאים נוספים. במסגרת התכנית התארחו האמנים נתן גושן, קובי אפללו ועקיבא תורג'מן.

### עיסוקים נוספים
שטרן מנהל חברת מוזיקה לאירועים ומשמש כ-DJ בחתונות ואירועים בארץ ובקהילות היהודיות בעולם, מקריין פרסומות לרדיו ולטלוייזיה ומרצה לתחום הרדיו וה-DJ. בין היתר מפיק שטרן מסיבות ועד לשנת 2023 הפיק אחת לשנה את ה"מושיקולדת" מסיבת יום ההולדת השנתית שלו בה מתארחים ידוענים רבים מתעשיית הבידור והמוזיקה הישראלית.

במסגרת הפרויקט "40 צעירים מבטיחים מתחת לגיל 40" של אתר האינטרנט "אייס", נבחר מושיקו לאחד מהצעירים המבטיחים לשנת 2021.

שטרן נשוי למאיה ואב לחמש בנות ובן.

## קישורים חיצוניים

* 

* כתבה בחדשות הבידור של הוט על מסיבת היום הולדת השנתית של מושיקו שטרן
* מושיקו שטרן באתר הרשמי של רדיוס 100fm
* דף הפייסבוק של תוכנית הרדיו vip עם מושיקו שטרן
* ראיון בערוץ "הידברות" מתוך אתר "מאקו"
* הסרט "מודה אני" - שלומי שבת
* 
* התאונה, המשברים וההתקרבות לדת: דולי ופן & מושיקו שטרן פותחים הכל - עכשיו קרוב | פרק 3

## הערות שוליים

קטגוריה:שדרני רדיו ישראלים
קטגוריה:קריינים ישראלים
קטגוריה:תקליטנים ישראלים
קטגוריה:אמנים ישראלים שחזרו בתשובה
קטגוריה:ישראלים שנולדו ב-1982
אהרון ברנזון

**אהרון ברנזון** (נולד ב-8 בנובמבר 1948) הוא ראש מועצת ראש פינה לשעבר, בין השנים 1993–2000.

## ביוגרפיה
ברנזון נולד בכפר גלעדי, שבגליל העליון למלכה ולאברהם ברנזון. אביו היה פעיל עלייה. המשפחה הגיעה לכפר גלעדי מקיבוץ דפנה בעקבות הפילוג בתנועה הקיבוצית. לברנזון שתי אחיות ואח - המפיק אמנון ברנזון.

בין השנים 1966–1975 שירת בצה"ל בשירות סדיר וקבע. בתחילת השירות שירת בסיירת אגוז וסיים כסגן מפקד פלוגה. בהמשך התנדב לחיל האוויר וסיים קורס טיס ב-1971, ושירת בסדיר ומילואים כטייס קרב ומדריך טיסה עד שנת 2001.

ברנזון השלים תואר ראשון בפסיכולוגיה באוניברסיטת חיפה (מחזור 1982), תואר שני במינהל ציבורי באוניברסיטת הרווארד, במסגרת תוכנית קרן וקסנר למצטייני השירות הציבורי מכל העולם (מחזור 1991) ותואר שני נוסף במינהל עסקים מאוניברסיטת חיפה (מחזור 2005).

ברנזון נשוי לנעה ואב לשישה. מתגורר בראש פינה משנת 1979.

### פוליטיקה
בשנת 1988 הקים אהרון ברנזון, יחד עם חבריו את סיעת **גיא אוני **במושבה ראש פינה, אשר התמודדה בבחירות המוניציפליות באותה שנה, ומאז ועד היום היא שותפה במועצה המקומית במושבה.

בשנת 1993 נבחר ברנזון לכהן כראש המועצה ראש פינה מטעם סיעת גיא אוני ומילא את התפקיד עד דצמבר 2000 אז אולץ לסיים את תפקידו עקב ניהול עסקים פרטיים בחו"ל. בשנת 2013 הוא ניסה לחזור ולהיבחר לראשות המועצה, אך לא הצליח. הוא התמודד על התפקיד גם בבחירות 2018 והפסיד למוטי חטיאל.

במסגרת כהונתו נתן דגש על שימור אתרי ראש פנה, צביונה ומורשתה, על איכות החינוך והרחבת אפשרויות הדיור. הוא עסק כמו קודמו לתפקיד, בבניית מוסדות חדשים במושבה, לצד שיחזור ושימור מוסדות ישנים ומבנים היסטוריים.

### ניסיון מקצועי אחר
ברנזון עבד בסקטורים הממשלתי, המוניציפלי והפרטי בתפקידים הבאים:
* מנכ"ל החברה לפיתוח כפר ורדים - מינהל מקרקעי ישראל.
* סמנכ"ל וטייס ריסוס עונתי - "כים ניר".
* פרויקטור מטעם משרד הפנים להקמת תאגידי מים וביוב.
* פרויקטור מטעם אנ"א להפיכת מבנה בית הספר העתיק ע"ש וילקומיץ של ראש פינה לבית הארחה של איגוד האכסניות לישראל.

בנוסף, כיהן ברנזון בראשות הדירקטוריונים הבאים: פארק התעשייה צח"ר, חברת צח"ר תשתיות זורמות, שותפות 2000 והיה חבר המועצה הארצית לתכנון ובנייה.

לקח חלק במועצת המנהלים של "עמותת מפנה" לטיפול בילדים אוטיסטים והיה חבר מועצת המנהלים וסייע בפיתוח משאבים בהתנדבות ב"הוספיס גליל עליון".

## קישורים חיצוניים
* 

## הערות שוליים

קטגוריה:ראשי מועצת ראש פינה
קטגוריה:כפר גלעדי: אישים
קטגוריה:בוגרי אוניברסיטת חיפה
קטגוריה:לוחמי סיירת אגוז
קטגוריה:טייסי חיל האוויר הישראלי
קטגוריה:פוליטיקאים ישראלים בוגרי תוכנית קרן וקסנר בישראל
קטגוריה:ישראלים שנולדו ב-1948
דאגלס בות'

**דאגלס ג'ון בות**' (באנגלית: **Douglas John Booth**; נולד ב-9 ביולי 1992) הוא שחקן ודוגמן אנגלי. התפרסם בשל תפקידו בתור פיליפ "פיפ" פיריפ במיני-סדרה "תקוות גדולות" של רשת BBC, בתור שם בן נח בסרט התנ"כי "המבול" שביים דארן ארונופסקי, ובזכות הופעתו בתור ניקי סיקס בסרט הביוגרפי של נטפליקס "הלכלוך: סיפורה של מוטלי קרו".

## ביוגרפיה
בות' נולד בגריניץ', לונדון שבממלכה המאוחדת, בנם של ויויאן (לבית דה-קאלה), ציירת, ושל סיימון בות', יועץ פיננסי בנושא ספנות ושימש כמנכ"ל לשעבר באגפי המימון של חברת סיטיגרופ ושל חברת דויטשה בנק. אביו ממוצא אנגלי, ואילו אימו ממוצא ספרדי והולנדי. אחותו הגדולה, אביגיל, היא בוגרת בית הספר לאמנויות בצ'לסי. בות' נולד וגדל בגריניץ', אך בגיל עשר עבר לסבנאוקס, קנט. הוא ניגן בחצוצרה בילדותו.

בות' גילה עניין בדרמה בגיל שתים עשרה, לאחר שכיכב בהפקת בית ספר של "אגממנון" ואמר על כך "מצאתי את עצמי מרגיש מאורס בפעם הראשונה ... חשבתי, ואני מעדיף להיות מרכז תשומת הלב. זה המקום שבו אני רוצה להיות". בגיל שלוש עשרה היה כבר מעורב בהפקות של התיאטרון הלאומי לנוער ובית הספר גילדהול למוזיקה ודרמה.

## קריירה
בות' החל לשחק בשנת 2009 בסרטו של ג'וליאן פלוז "מפעם לפעם". ב-2010 התפרסם כשגילם את דמותו של בוי ג'ורג' בסרט טלוויזיה של ה-BBC על חייו, "*Worried About the Boy*" של הבי בי סי.

בשנת 2011 הופיע במיני-סדרת הדרמה התקופתית המצליחה "תקוות גדולות", בתפקיד פיפ. כן שיחק בדרמה "כריסטופר ובני מינו" לצד מאט סמית, בתפקיד מטאטא רחובות בשם היינץ נדרמאייר.

בשנת 2012 הופיע בות' בקומדיית ההתבגרות "לול", בתפקיד קייל, חבר של המתבגרת לולה ויליאמס (מיילי סיירוס).

בשנת 2013 שיחק בתפקיד הראשי בעיבוד הקולנועי למחזה השייקספירי "רומיאו ויוליה".

בשנת 2014 הופיע בסרט האפוס "המבול", בו גילם את שם בן נח. באותה שנה שיחק בתפקיד הראשי לצד סם קלאפלין ומקס איירונס בסרט הדרמה "מועדון הפרעות", אשר מבוסס על מועדון הבולינגדון.

בשנת 2015 שיחק בסרט "עלייתה של ג'ופיטר" בתפקיד: טיטוס אברסאקס, אחיו של אדי רדמיין.

בשנת 2016 שיחק בסרט האימה "גאווה ודעה קדומה וזומבים" בתפקיד של מר בינגלי, בן זוגה של ג'יין (בלה היתקוט). בשנת 2017 שיחק בסרטים "מרי שלי" לצדה של אל פנינג, ו"לאהוב את וינסנט" אודות חיו של וינסנט ואן גוך.

בשנת 2019 כיכב בסרט הדרמה הביוגרפי "הלכלוך: סיפורה של מוטלי קרו" בתפקיד ניקי סיקס, סולן להקת הגלאם מטאל מוטלי קרו.

בשנת 2023 גילם את תומאס ג'יימס וילקין בסרט הבריטי ההיסטורי "שושנה" (אנ') אודות ההתנקשות באברהם שטרן (יאיר), ממנהיגי ארגון לח"י.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקני קולנוע וטלוויזיה אנגלים
קטגוריה:דוגמנים אנגלים
קטגוריה:פמיניסטים בריטים
קטגוריה:אנגלים ממוצא ספרדי
קטגוריה:אנגלים שנולדו ב-1992
רוני לוית

**רוני לוית** (נולדה ב-14 בינואר 1979 בירושלים) היא מעצבת גרפית ישראלית.

## ביוגרפיה
רוני לוית נולדה בירושלים וב-2005 סיימה את לימודיה בהצטיינות במחלקה לתקשורת חזותית של בצלאל. החל מ-2008 החלה להרצות במחלקה לתקשורת חזותית, בבצלאל. בין השנים 2006–2012 לימדה תקשורת חזותית במכללת מנשר בתל אביב ובמקביל בין השנים 2010-2012 במכללת שנקר.

בעלת סטודיו לעיצוב גרפי בתל אביב המתמחה בעיצוב נתונים ומידע.

כותבת ומעצבת עמודי סטטיסטיקה לעיתונים שונים בארץ. בין השנים 2007–2011 כתבה ועיצבה טור אישי שבועי, בנושא סטטיסטיקה עולמית במגזין סוף השבוע של עיתון גלובס. ב-2009 הוציאה לאור את ספרה הראשון "אטלס ישראל - מיפוי סובייקטיבי של מדינת ישראל" בהוצאה פרטית. ב-2012 תורגם ספרה לגרמנית ולאנגלית, ויצא לאור בהוצאת "AphorismA Verlag" בגרמניה.

## פרסים
* 2006 - פרס מצטיינים מטעם קרן התרבות אמריקה-ישראל

## תערוכות
### תערוכות יחיד
* 1991 - תערוכת יחיד במחלקה לעיצוב, מוזיאון ישראל, ירושלים.

### תערוכות קבוצתיות
* 2002 - תערוכה קבוצתית דו־לאומית, שיתוף בין גלריה רוזנפלד וגלריה אום־אל־פאחם.
* 2005 - תערוכה קבוצתית,"ארטיק 9" - זוכי פרס היצירה הצעירה, קרן התרבות אמריקה-ישראל, אוניברסיטת תל אביב.
* 2008 - תערוכה קבוצתית, "עוצב בישראל", קהילת המעצבים, נמל ת"א.

## פרויקטים מיוחדים
* 2009 - השתתפות באירוע התרבות והאומנות הבינלאומי "פצ'ה קוצ'ה 10", תל אביב.
* 2011 - השתתפות בסדנת מיפוי העיר רהט, קורס מנהיגות של מרכז מנדל למנהיגות בנגב.
* 2012 - השתתפות ב"פאנל סופרים" ביריד הספרים של לייפציג, גרמניה.
* 2012 - הרצאה בנושא "אינפוגרפיקס במרחב האינטרנטי" כנס עיתונות אונליין, המרכז הבינתחומי הרצליה.
* 2013 - השתתפות במרתון תקשורת של אג'נדה - מרכז ישראלי לאסטרטגיה תקשורתית, חיפה.

## גלריה
 
Falafel1123.jpg|דפים הספר "אטלס ישראל הסוביקטיבי"
Poster111.jpg
Jerusalem123.jpg
Intima poster.jpg
BatYam open.jpg



## קישורים חיצוניים

* אתר סטודיו רוני לוית
* 
* "הסטודנטים של רוני לוית", ב-בלוג סמליל 
* 
* 
* 
* 

קטגוריה:אמניות ישראליות
קטגוריה:סגל בצלאל
קטגוריה:מורים לאמנות בישראל
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ערכים שנערכו במסגרת GLAM בצלאל
קטגוריה:ישראליות שנולדו ב-1979
קטגוריה:ישראלים שנולדו ב-1979
פרדריק פאסיוס

200px|ממוזער|שמאל|פסל לזכר פרדריק פאסיוס בפארק קאיסניאמי בהלסינקי
150px|ממוזער|שמאל|פרדריק פאסיוס על גבי בול פיני משנת 1948
**פרדריק פאסיוס** (בפינית: **Fredrik Pacius**, בגרמנית: Friedrich Pacius; 19 במרץ 1809 – 8 בינואר 1891) היה מנצח, מלחין וכנר גרמני שחי ופעל בעיקר בפינלנד. הלחן שלו הפך ברבות הימים להמנון של פינלנד, אסטוניה וליבוניה.
בזכות פועלו בפינלנד נחשב בעיני רבים ל"אבי המוזיקה הפינית".

## קורות חייו
נולד בהמבורג למריה מרגרטה שומאכר וליוהאן קונראד פאציוס, סוחר יינות. ככל הנראה מקור משפחתו של אביו הוא בפירנצה שבאיטליה. בנעוריו הצטיין בנגינה, ציור ושפות וסיים את לימודיו התיכוניים בגימנסיה הומניסטית בעיר. הוא למד מוזיקה בקאסל אצל לואי שפור ומוריץ האופטמן. לאחר לימודיו עבד ככנר בתזמורת המלכותית בסטוקהולם.
בשנת 1834 הוזמן לאוניברסיטת הלסינקי לשמש שם כמורה למוזיקה. בפועל שימש כמנהל המוזיקלי שם עד שנת 1869, בה יצא לגמלאות. בשנת 1842 נישא לנינה מרטין.
בתקופת עבודתו באוניברסיטת הלסינקי עשה רבות לקידום החיים המוזיקליים בפינלנד, בין השאר הקים מקהלת סטודנטים ותזמורת סימפונית שם.
בשנת 1848 הלחין שיר למקהלה בשם "ארצנו" (Vårt land) למילים של המלחין הפיני ממוצא שוודי לודוויג רונברג. יצירתו של רונברג "הצוער שטאל" (Fänrik Ståls sägner), שבה נכלל השיר, היא אוסף של סיפורים ושירים מן המלחמה הפינית והמוטיב העיקרי בהם הוא האהבה למולדת המאחדת את כל שכבות העם וגורמת לכולם להירתם למטרה אחת בלא כל מניעים אנוכיים. הלחן הוא עיבוד מוזיקלי לשיר סטודנטים גרמני בשם "האפיפיור והסולטאן" (Papst und Sultan).
בשנת 1852 כתב את האופרה הפינית הראשונה, "מסע הציד של המלך קארל" (Kung Karls Jakt) ללברית בשפה השוודית של זכריס טופליוס. האופרה עוסקת באיי אולנד.
בשנת 1860 כתב את האופרה השנייה שלו, "הנסיכה הקפריסאית" (Prinsessan av Cypern), גם היא ללברית של זכריס טופליוס.
ב-1866 כתב את "לורליי", האופרה השלישית שלו, ללברית של המשורר הגרמני עמנואל גייבל (Emanuel Geibel).

לאחר צאתו לגמלאות עבר פאסיוס עם משפחתו בשנת 1871 לגרמניה. בתקופה זו ניסה להתפרסם בגרמניה ובמערב אירופה אולם ללא הצלחה. כיוון שמרכז חייו נותר בפינלנד ושם גם זכה להכרה, החליט ב-1874 לשוב לפינלנד.

פרדריק פאסיוס נפטר בהלסינקי ונטמן בבית העלמין היאטניאמי (Hietaniemi) בעיר.

## "ארצנו" כהמנון
את השיר "ארצנו" תרגם לראשונה לפינית החוקר יוליוס קרון (Julius Krohn), פיני ממוצא גרמני, בשנת 1867. בהתבסס על תרגום זה יצר המשורר פאבו קאיאנדר (Paavo Cajander) בשנת 1889 את הגרסה הרשמית להמנון פינלנד.

יוהאן וולדמאר יאנסן תרגם את "ארצנו" לאסטונית ב-1869 בשם "מולדתי, האושר והשמחה שלי" (באסטונית: Mu isamaa, mu õnn ja rõõm) והוא הושר לראשונה כיצירה מקהלתית בפסטיבל הזמר הראשון של אסטוניה באותה שנה. עד מהרה הפך השיר לסמל התחייה הלאומית באסטוניה.

## הנצחתו
בשנת 1895 הוסר הלוט מעל פסל לזכרו בפארק קאיסניאמי (Kaisaniemi) בהלסינקי.
הלחן של פאסיוס אומץ בחוק כהמנון הלאומי של אסטוניה בשנת 1920 ושוב בשנת 1990.
בשנות ה-40 הופק בפינלנד סרט על חייו.
משנת 1991 מעניקה אוניברסיטת הלסינקי פרס שנתי על שמו לאדם או ארגון שהתבלטו בפועלם המוזיקלי בפינלנד.

## קישורים חיצוניים

* ביוגרפיה מקיפה ותמונות 
* 

קטגוריה:מלחינים גרמנים
קטגוריה:מלחינים פינים
קטגוריה:מלחיני אופרה
קטגוריה:מלחינים מהתקופה הרומנטית
קטגוריה:מנצחים פינים
קטגוריה:גרמנים שנולדו ב-1809
קטגוריה:גרמנים שנפטרו ב-1891
נבחרת בריטניה בכדורגל נשים

[ממוזער|נבחרת בריטניה בכדורגל נשים ל[אולימפיאדת לונדון (2012)]]
**נבחרת בריטניה בכדורגל נשים** היא נבחרת כדורגל נשים הכוללת שחקניות כדורגל בריטיות. בניגוד למדינות אחרות, פועלות בבריטניה ארבע נבחרות כדורגל רשמיות, המייצגות כל אחת מאומות הבית - אנגליה, סקוטלנד, ויילס וצפון אירלנד, והן אלה המתחרות בטורנירים רשמיים כגביע העולם בכדורגל ואליפות אירופה בכדורגל, לעיתים זו מול זו. לכל אחת מהאומות גם ליגות נפרדות. הנבחרת הבריטית השתתפה רק במשחקי ידידות ספורים, וכן במשחקים האולימפיים, שכן הוועד האולימפי הבינלאומי מכיר רק בנבחרות המייצגות מדינות או טריטוריות שלהן ועד אולימפי מוכר.

## היסטוריה
### רקע
כשהוקמה ההתאחדות לכדורגל ב-1863, תחומי השפעתה לא היו ברורים. לא נקבע האם תפקח על הכדורגל באנגליה בלבד, בממלכה המאוחדת כולה, ואולי אף בעולם כולו. תחום אחריותה הוגדר במידת מה באופן שיורי, עם הקמת התאחדות הכדורגל הסקוטית (1873), התאחדות הכדורגל של ויילס (1876) והתאחדות הכדורגל האירית (1880). ארבע התאחדויות כדורגל אלה היו התאחדויות הכדורגל הראשונות שהוקמו בעולם. כל התאחדות קמה בנפרד, ומעולם לא קמה התאחדות כדורגל אחת לבריטניה כולה.

### המשחקים האולימפיים בלונדון
לקראת אולימפיאדת לונדון 2012 שבה ועלתה שאלת קיומה של נבחרת בריטית. לפי הכללים, בריטניה, כמדינה המארחת של המשחקים, זכאית לשלוח נבחרת למשחקים. הוועד האולימפי הבריטי הודיע כי נבחרת בריטית תשתתף במשחקים, והחל במגעים לקראת הקמת הנבחרת. התאחדות הכדורגל הסקוטית סירבה להשתתף בשיחות, מחשש שקיומה של נבחרת מאוחדת יפגע במעמדה העצמאית של ההתאחדות במסגרות אחרות. ההתאחדויות של ויילס וצפון אירלנד פרשו מהמשא ומתן במהלך 2007. הסוגיה עוררה עניין ציבורי רב. ראש ממשלת בריטניה גורדון בראון הביע את תקוותו כי נבחרת בריטית תשתתף במשחקים, בעוד השר הראשון של סקוטלנד, אלכס סאמנד, התבטא נגד הרעיון. לאחר שנשיא פיפ"א ספ בלאטר התחייב בפני ההתאחדויות כי מעמדן לא ייפגע אם תוקם נבחרת בריטית, הודיעו ההתאחדויות של סקוטלנד, ויילס וצפון אירלנד כי אין להן התנגדות להקמת נבחרת בריטית שתהיה מורכבת משחקניות אנגליות בלבד. עם זאת, השחקניות הסקוטיות הביעו את נכונותם לשחק בנבחרת, ושלוש מהן אף שולבו בסגל. למשרת המאמן מונתה מאמנת נבחרת אנגליה - הופ פאוול, ואילו קייסי סטוני מונתה לקפטנית. בהיבט הספורטיבי, הודחה הנבחרת בשלב רבע הגמר אחרי הפסד 0–2 לקנדה.

### עתיד הנבחרת
העתיד של נבחרת בריטניה לוט באפלה כרגע, משום שהנבחרות של ארבע המדינות המרכיבות את הממלכה המאוחדת ימשיכו להשתתף בגביעי העולם ובאליפויות אירופה בנפרד. אחרי ההופעה באולימפיאדת לונדון, מאמנת הנבחרת - הופ פאוול, הביעה את תקוותה שהנבחרת תמשיך להשתתף באולימפיאדות הבאות. ביוני 2013, הגישה התאחדות הכדורגל האנגלית הצעה לוועדת המשחקים האולימפיים בבית הלורדים, המוכנה להקים נבחרת נשים בריטית למשחקים האולימפיים הבאים, אם אחת מארבע הנבחרות הבריטיות תעמוד בקריטריון ההעפלה (לסיים כאחת משלוש הנבחרות האירופאיות הראשונות בגביע העולם).

## סגל השחקנים
סגל הנבחרת ששיחק במשחקים האולימפיים בלונדון 2012. הסגל מכיל 16 שחקניות מאנגליה, שתי שחקניות מסקוטלנד ואף לא שחקנית אחת מווילס ומצפון אירלנד.

## קישורים חיצוניים

## הערות שוליים

בריטניה
קטגוריה:הממלכה המאוחדת: כדורגל נשים
רוברט פיקארדו

**רוברט פיקארדו** (באנגלית: **Robert Picardo**; נולד ב-27 באוקטובר 1953) הוא שחקן אמריקאי הידוע בעיקר בשל גילום דמויותיהם של ד"ר דיק ריצ'רדס בסדרה "*China Beach*" של רשת ABC; הדוקטור - הולוגרמה החירום הרפואית בסדרה "מסע בין כוכבים: וויאג'ר" של רשת UPN; הקאובוי בסרט הקולנוע "יום במלכודת"; המאמן קאטליפ בסדרה "שנות הקסם" (תפקיד בגינו זכה למועמדות לפרס אמי); בן וילר ב-"*Wagons East*"; וכמו כן - ריצ'רד ולסי ביקום סדרות הטלוויזיה המלחמה-מדע בדיוני הקנדיות-אמריקאיות סטארגייט SG-1, סטארגייט אטלנטיס וסטארגייט יוניברס.

## ביוגרפיה
פיקארדו נולד בפילדלפיה, פנסילבניה, בנו של ג'ו פיקארדו. רוברט הוא ממוצא איטלקי, כאשר מקורה של משפחתו של אביו הוא מונטקורבינו רובלה, סלרנו; הוריה של אמו, במקור, הם ממומבה, אברוצו. פיקארדו טוען שאחד מרגעי השיא של חייו היה ביקור בשתי ערים אלו, יחד עם בנותיו ואחיו ג'ו, בקיץ של שנת 2011.

פיקארדו הוא בוגר בית הספר לאמנות ויליאם פן בשנת 1971. במקור, התקבל ללימודים באוניברסיטת ייל כסטודנט לרפואה, אך העדיף לשחק במקום. בזמן שהוא היה באוניברסיטת ייל, הוא היה חבר באחת מקבוצות הא-קפלה הסטודנטיאליות הוותיקות בארצות הברית. בברודוויי, הוא הופיע ב-"*Gemini*" (1977) וב-"*Tribute*" (1978). במהלך 1988–1991 פיקארדו הופיעו בו-זמנית ברשת הטלוויזיה ABC, בסדרה "*China Beach*" בתפקידו של ד"ר ריצ'רד דיק, כמו גם בסדרה "שנות הקסם", בתפקידו של המאמן קאטליפ.

## קריירה

## פילמוגרפיה

## חיים אישיים
פיקארדו נישא ללינדה פאווליק בשנת 1984. לזוג שתי בנות. ביולי 2012 הגיש פיקארדו בקשה לגירושין בשל "הבדלים בלתי מתפשרים".

פיקארדו מכהן במועצה המייעצת של האגודה הפלנטרית והופיע (בקולו) בשידורי Planetary Radio.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי בית הספר לדרמה של אוניברסיטת ייל
קטגוריה:אמריקאים שנולדו ב-1953
Epic Meal Time

**Epic Meal Time** (בעברית: **זמן ארוחה אֵפִּית**) היא תוכנית בישול קנדית מקוונת באתר יוטיוב הידועה בהכנת מאכלים עתירי קלוריות בעיקר ממוצרי בשר (בייקון בפרט) שמרבים להכיל אלכוהול. הפרק הראשון בתוכנית הועלה ליוטיוב על ידי הארלי מורנשטיין באוקטובר 2010 ומאז הועלה פרק בכל יום חמישי.

התוכנית מונחית על ידי מורנשטיין וחברים נוספים (אלכס פרולט, טיילר למקו, דייוויד היוף, ג'וש אלקין, אמיר אטארי). ב-2011 זכתה Epic Meal Time בפרס שורטי בקטגוריית האוכל. רוב פרקי התוכנית מצולמים בקוויבק, קנדה, אך מספר פרקים צולמו בקליפורניה על מנת לארח ידוענים אמריקאים בתוכנית.

## קישורים חיצוניים
* 

קטגוריה:תוכניות בישול
קטגוריה:ערוצי יוטיוב
שחר אדום (2012)

**שחר אדום** (אנגלית: Red dawn) הוא סרט קולנוע משנת 2012 בבימויו של דן ברדלי על פי תסריט מאת ג'ון מיליוס, קרל אלסוורת', ג'רמי פסמור ובכיכובם של כריס המסוורת', אדריאן פאליקי, ג'וש האצ'רסון, ג'וש פק, איזבל לוקאס, ג'פרי דין מורגן וקונור קרוז.

## עלילה
תושבי עיר אמריקאית מתעוררים למחזה סוריאליסטי שבו צנחנים מארץ זרה ממלאים את השמים. הם מגלים באופן מפתיע כי קוריאה הצפונית פלשה לארצות הברית והעיר שבה הם גרים היא היעד המרכזי לפלישה. התושבים מוצאים את עצמם אסירים תחת כובשים זרים. קבוצה של פטריוטים צעירים בורחת ליערות במטרה להילחם בחזרה. הם מתארגנים לקבוצת גרילה וקוראים לעצמם ה-"וולברין" לפי שמו של סמל קבוצת בית הספר שלהם. כעת הם יוצאים להילחם בפולשים ולהשיג מחדש את החופש שלהם.

## שחקנים
* **ג'ד אקרט** - (כריס המסוורת')
* **מאט אקרט** - (ג'וש פק)
* **רוברט קיטנר** - (ג'וש האצ'רסון)
* **טוני וולש** - (אדריאן פאליקי)
* **אריקה מרטין** - (איזבל לוקאס)
* **דריל ג'נקינס** - (קונור קרוז)
* **דני ג'קסון** - (אדווין הודג')
* **ג'ולי** - (אליסה דיאז)
* **גרג** - (ג'וליאן אלקרז)
* **סמל טום אקרט** (בראט קולן)
* **רס"ם אנדי טאנר** - (ג'פרי דין מורגן)
* **הודג'ס** - (מאט ג'רלד)
* **קפיטל סמית**' - (קנת' צ'וי)
* **קפטן לו** - (וויל יאן לי)
* **קולונל איבנוב** - (מיכאל .א. קנייט)

## קישורים חיצוניים

* 

קטגוריה:סרטי 2012
קטגוריה:סרטי מלחמה
קטגוריה:סרטי פעולה אמריקאיים
קטגוריה:חידושים לסרטים
קטגוריה:סרטי מטרו גולדווין מאייר
שירלי עודד

**שירלי עודד** (בעבר **שירלי עודד-דורן**; נולדה ב-26 במאי 1975) היא שחקנית, במאית, אשת עסקים, פעילה חברתית וחברת מועצת העיר חדרה לשעבר. בשנת 1998 הקימה את בית ספר למשחק "יצירתי".

## ביוגרפיה
נולדה בשכונת חפציבה בחדרה שם גדלה עד לגיוסה לצה"ל, בו שירתה כחובשת בנח"ל. הייתה נשואה למנהל אישי אביתר דורן ולהם שני ילדים.

לאחר שחרורה מצה"ל החלה לשדר ברדיו אמצע הדרך שרק עלה לאוויר באזור השרון. היא שידרה במגוון תוכניות, ובמקביל שימשה בתפקידי עריכה והפקה.

בשנת 1998 החלה ללמוד משחק אצל הלל נאמן, ובהמשך למדה גם אצל רחל שור בסטודיו למשחק ניסן נתיב ובמקומות נוספים. במקביל ללימודי המשחק למדה פיתוח קול אצל חיים פנירי ולמדה ב"בית הספר לתסריטאות" של עידית שחורי וכן מחזאות אצל ציפי פינס.

עם סיום לימודיה גילמה את רוזה בהצגה "סלאח שבתי" בבימויו של זאב רווח, בהצגה "אני לא אשם בשתייה של אבא שלי" בהשתתפות שחקני תיאטרון באר שבע, בהצגות פרינג' בתמונע, בסרטי סטודנטים ובהצגות ילדים ונוער.

באותה השנה, הקימה את "יצירתי" – בית ספר ארצי לילדים ונוער שפעל עד 2020 לבוגרים ומבוגרים, ושישמה כמנהלת האמנותית שלו, בשלוחות: נתניה, כוכב יאיר, אשדוד ותל אביב.

בשנת 2008 כתבה את ההצגה מקורית "צל של אשה", שהופקה ועלתה בפסטיבל "פותחים במה" בתיאטרון בית ליסין. המספרת על ארבע נשים ונערה הנאלצות לשנות זהות, כדי להינצל מבעליהן המכים.

בשנת 2010 נולדה לה ילדה בשם נעמי.

בשנת 2012 כתבה את ההצגה המקורית לנוער "מי אני מה" – הצגה שעוסקת בשאלות שגורמות להבין את המהות שבחיים. ההצגה זכתה במקום שלישי בתחרות "פסטיבל ארצי לילדים ונוער בת ים". במקום הראשון כשחקן המצטיין זכה שחקן ההצגה דור אלמקייס.

בשנת 2014 גילמה מזכירה בשם שולה בסדרה "70 מיליון סיבות לעושר" של ערוץ 22.

הקימה, ביחד עם אחותה החרדית, את עמותת "שאלתיאל-נתינה למשפחות נזקקות" – העוזרת למשפחות נצרכות בתחומים שונים.

בבחירות לרשויות המקומיות 2013, הוצבה במקום השני ברשימת "יש עתיד" למועצת העיר חדרה ונבחרה. בבחירות 2018 הקימה סיעה חדשה בשם "שקיפות" ורצה איתה למועצת העיר ולראשות העיר. בבחירות לראשות העיר זכתה ב-3% ובבחירות למועצה לא עברה את אחוז החסימה.

מנהלת סוכנות ייצוג שחקנים בשם "ניהול אישי".

## קישורים חיצוניים

* תאטרונוער בנתניה אתר 'הבמה'
* על הצגה "מסכות ושקרים" באשדוד נט
* 

## הערות שוליים

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:פעילות יש עתיד
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:מתמודדים בבחירות לרשויות המקומיות בישראל
קטגוריה:חברי מועצת העיר חדרה
קטגוריה:חיילי חטיבת הנח"ל
קטגוריה:חיילות חטיבת הנח"ל
קטגוריה:ישראליות שנולדו ב-1975
קטגוריה:ישראלים שנולדו ב-1975
שאיין

שבט ה**שאיין** הוא שבט אינדיאנים מהמישורים הגדולים של צפון אמריקה. השבט הוא איחוד של שני שבטים קדומים יותר, **סוהטאי** ו**ציציסתאס**. שני שבטים אלו התמזגו לשבט אחד בתחילת המאה ה-19. היום השבט מחולק לשני תתי שבטים: **השאיין הצפוניים** ו**השאיין הדרומיים**. כשהאירופאים הגיעו ליבשת אמריקה התגוררו בני השבט באזור המדינה מינסוטה של היום. בתחילת המאה ה-18 הם חצו את נהר המיסיסיפי ועברו לאזור הגבעות השחורות בדקוטה הדרומית ודקוטה הצפונית. בעלי בריתם הטבעיים היו שבטי הלקוטה והאראפהו.

השבט מפורסם בשל חלקו בקרב ליטל ביגהורן שבו לוחמי השבט השתתפו בהבסת צבא ארצות הברית ובהשמדת רגימנט הפרשים ה-7 של הצבא.

## קישורים חיצוניים

* 
* 

קטגוריה:אינדיאנים: שבטים בארצות הברית
אראפהו

שבט ה**אראפהו** הוא שבט אינדיאנים שמוצאו במישורים של מזרח קולורדו וויומינג. בעלי בריתם של האראפהו היו לרוב השאיין ולעיתים גם הסו.

מאז 1850 השבט מפוצל לשני תתי שבטים: **האראפהו הצפוניים** ו**האראפהו הדרומיים**.  החל משנת 1878 'האראפהו הצפוניים' חיים יחד עם שבט 'השושון המזרחיים' בשמורת 'Wind River' (נהר הרוחות) שבויומינג. זוהי השמורה השביעית בגודלה בארצות הברית. 'האראפהו הדרומיים' חיים יחד עם 'השאיין הדרומיים' באוקלהומה. הם מוכרים על ידי הממשלה כשבט אחד שנקרא 'שבטי השאיין והאראפהו'.

כמו שבטים רבים אחרים שעברו מהמזרח, הארפאהו הפכו לנוודים, והיו תלויים בציד התאו. הם אגרו גם מזון מן הצומח וסחרו במוצרי תאו עבור תירס, שעועית, דלעת ומוצרים מתוצרת אירופה. שותפי המסחר העיקריים שלהם היו שבטי מנדן ואריקארה.

חמישה מלוחמי השבט השתתפו בקרב המפורסם בליטל ביגהורן. מחקרים מודרניים העלו את הסברה שהם לא תכננו להילחם יחד עם שבטי הלקוטה והשאיין בצבא ארצות הברית אלא שהם נקלעו לכוח האינדיאני במקרה. ע"פ תאוריה זו האינדיאנים חשדו בהם שהם סיירים של צבא ארצות הברית ועמדו להוציאם להורג, ורק התערבות של אחד המנהיגים האינדיאנים הצילה אותם ממות.

## ראו גם
*קרב ליטל ביגהורן
*מערכת בלק הילס
## קישורים חיצוניים

*האראפהו הצפוניים
*דוגמה לשפת האראפהו
## הערות שוליים

קטגוריה:אינדיאנים: שבטים בארצות הברית
עומר דרור

**עומר דרור** (נולד ב-1 באוגוסט 1993) הוא שחקן, זמר ודוגמן ישראלי.

## ביוגרפיה
דרור נולד לרלי (לבית עבאדי) וארז דרור בארצות הברית. ב-1994 משפחתו עלתה לישראל. גדל בהתנחלות ניל"י שבשומרון. למד בתיכון עירוני א' שבמודיעין במגמת תיאטרון. שירת בתיאטרון צה"ל של חיל החינוך.

## קריירה
בשנים 2011–2013 שיחק בסדרת הילדים והנוער "אליפים", שזכתה בפרס האקדמיה הישראלית לטלוויזיה, בתפקיד מיכה, חברו הטוב של גדי.

בשנת 2012 דגמן עבור חברת ההלבשה הישראלית TNT. בחודשי הקיץ שיחק במחזמר "נמו בספארי" בתור נמו.

בשנת 2013 החל להנחות את התוכנית "הבנים והבנות" בערוץ הילדים, לצד אסף הרץ. באותה שנה השתתף בסרט "מקובלות" בתור בועז. בנוסף, דרור נבחר לאחד הפרזנטורים של חברת האופנה הישראלית קסטרו. כמו כן, באותה שנה הופיע במופע משותף עם השחקן אסף הרץ.

בשנת 2014 השתתף בסדרה "מועדון החנונים" בערוץ זום בתור תום. בנוסף, שיחק בעונה הרביעית והחמישית של "גאליס" בערוץ הילדים, בתפקיד ארז בראל. כמו כן, הצטלם למגזין האופנה "DAMAN", והשתתף בפסטיגל הראשון שלו "משחקי הפסטיגל".

בשנת 2014 השתתף בסרט על חייו של הזמר מייק ברנט, ובו גילם את מייק. את הסרט ביים הבמאי איתן פוקס. הסרט צולם בסתיו 2015 ויצא לאקרנים בפסטיבל קאן 2016.

ב-2015, בחנוכה, השתתף בפסטיגל השני שלו, "היי סקול פסטיגל". באותה שנה התארח בתוכנית "גב האומה" בערוץ 10.

ב-2016 השתתף בחג החנוכה בפסטיגל השלישי שלו ברציפות, "היי סקול פסטיגל 2".

ב-2017 עלה לאקרנים הסרט "כמעט מפורסמת", בו שיחק לצד נועה קירל. באותה שנה החל להנחות בערוץ yes kids את השעשועון "אסקייפ". דרור גם החל לשחק בתיאטרון הבימה במחזה "סיפור אהבה בשלושה פרקים", בתפקיד אלאן.

מאז 2018 משחק בסדרה "כפולה" בתור בן חממה, ובסדרה "מלכות" בתור שחף. בקיץ 2018 השתתף גם ב"כפולה: המופע" שהוצג בהיכל מנורה מבטחים.

בשנת 2021 השתתף בסדרה "מלכת היופי של ירושלים".

בשנת 2022 השתתף בעונה השמינית של "רוקדים עם כוכבים" בקשת 12, והיה המודח השישי.

בשנת 2023 התארח בפרק הראשון של המיני-סדרה "עכשיו קרוב, יחד עם אסף הרץ.

## חיים אישיים

בשנים 2021–2023 היה בזוגיות עם השחקנית נאיה פדרמן.

## פילמוגרפיה
### קולנוע

### טלוויזיה

### תיאטרון

## קישורים חיצוניים

* 
* שרונה בונד מטרסו, דרור, עומר דרור, באתר mako, 14 באוגוסט 2014
* 
*  
* 
* 

## הערות שוליים

קטגוריה:ישראלים ילידי ארצות הברית
קטגוריה:שחקני קולנוע וטלוויזיה ישראלים
קטגוריה:דוגמנים ישראלים
קטגוריה:בוגרי תיאטרון צה"ל
קטגוריה:גאליס
קטגוריה:מנחי ערוץ הילדים
קטגוריה:משתתפי הפסטיגל
קטגוריה:זמרים ישראלים
קטגוריה:מנחים ישראלים
קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:מתחרי רוקדים עם כוכבים (ישראל)
קטגוריה:ניל"י (יישוב): אישים
קטגוריה:ישראלים שנולדו ב-1993
טרבינייה

**טרבינייה** (בבוסנית: **Trebinje**, באלפבית קירילי: **Требиње**) היא העיר הדרומית ביותר בבוסניה והרצגובינה, והעיר ה-12 בגודלה במדינה.

העיר שוכנת על גדת נהר טרבישניצה (Trebišnjica), ומרוחקת כשישה קילומטרים מזרחית לים האדריאטי, וכ-19 ק"מ מדוברובניק שבקרואטיה.

על גדת הנהר החוצה את העיר ממוקמות מספר טחנות מים, שלושה גשרים חוצים אותו בתוך העיר. זרם הנהר מנוצל להפקת אנרגיה הידרואלקטרית.

## קישורים חיצוניים

* 

## הערות שוליים

קטגוריה:בוסניה והרצגובינה: ערים
קטגוריה:רפובליקה סרפסקה: ערים
זניצה

[שמאל|ממוזער|250px|מבנה בית הכנסת בזניצה אשר הוסב ל[מוזיאון]]
**זניצה** (בבוסנית: ) היא העיר הרביעית בגודלה בבוסניה והרצגובינה, ובירת קנטון זניצה-דובוי. העיר שוכנת באזור הררי לגדת נהר בוסנה, וממוקמת במרכז המדינה כ-70 קילומטרים צפונית לבירה סרייבו.

## היסטוריה
במקום קיים היה יישוב עוד מתקופת האימפריה הרומית, ובימי הביניים הוא הפך למרכז כלכלי וצבאי חשוב. בעיר נשארו מספר שרידים מתקופה זו כגון מבצר וראנדוק. ב-1436 ניתן לעיר השם זניצה. ב-1468 נכבש האזור על ידי האימפריה העות'מאנית וזניצה נותרה בחזקת העות'מאנים עד 1878, עת סופחה בוסניה על ידי האימפריה האוסטרו-הונגרית. לאחר מלחמת העולם הראשונה נכללה העיר בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך ימים אחדים. האזור הועבר לחזקת ממשלת הבובות של מדינת קרואטיה העצמאית שנשלטה על ידי האוסטאשה. לאחר המלחמה נכללה זניצה בשטחי יוגוסלביה וב-1992, לאחר התפרקות יוגוסלביה נכללה העיר בשטחי בוסניה והרצגובינה.

## הקהילה היהודית
במהלך המאה ה-18 החלה התיישבות יהודים בעיר. ב-1903 נחנך בית הכנסת בזניצה, והוא שכן בעיר העתיקה (סארה צ'ארשיה). ב-1910 מנתה הקהילה 294 נפשות וב-1921 התגוררו בזניצה 210 יהודים. בפרוץ מלחמת העולם השנייה התגוררו בזניצה 195 יהודים. לאחר כיבוש יוגוסלביה על ידי גרמניה הנאצית הוחל ברדיפות יהודים ובהמשך הם גורשו למחנה ההשמדה יאסנובאץ. מספר מועט של ניצולים חזרו להתגורר בעיר, אך לא חודשה הפעילות הקהילתית. ב-1968 התגוררו בזניצה 30 יהודים.

## ערים תאומות
לזניצה תשע ערים תאומות:
* 
* 
* 
* 
* 
* 
* 
* 
* 

## קישורים חיצוניים

* 

## הערות שוליים

קטגוריה:בוסניה והרצגובינה: ערים
זניצה
ויבורג (כדורגל)

**ויבורג פודספורטס פוינין** (דנית: Viborg Fodsports Forening בתרגום לעברית: "התאחדות הכדורגל ויבורג", או בקיצור **ויבורג**) הוא מועדון כדורגל, מהעיר ויבורג שבמרכז יוטלנד שבדנמרק. 

## היסטוריה
המועדון נוסד בשנת 1896 ועד שנת 1959 שיחק בליגה אזורית ביוטלנד שבדנמרק. בעונת 1954/1955 הגיע לרבע גמר הגביע הדני והפסיד לקבוצת אולבורג צ'אנג. בעונת 1957/1958 הגיע לשמינית גמר הגביע והפסיד לקבוצת ונדסייסל FF. בשנת 1959 המועדון עבר לשחק בליגה הרביעית של דנמרק.

בעונת 1960/1961 הגיע לרבע גמר הגביע והפסיד לקבוצת ברנשג בולדקלאב. המועדון שיחק בליגות הנמוכות של דנמרק עד שנת 1980 שבה הגיע בסוף העונה למקום הראשון בליגה השנייה ועלה בפעם הראשונה לליגה הראשונה בדנמרק. המועדון שיחק עונה אחת בליגה הראשונה וירד לליגה השנייה. המועדון שיחק בליגה השנייה עד שנת 1989 שבה בסוף העונה עלה שוב לליגה הראשונה. המועדון שיחק עונה אחת בליגה הראשונה וירד לליגה השנייה. המועדון שיחק לסירוגין בליגה השנייה ובליגה הראשונה עד עונת 1997/1998. בעונה זו הגיע לשמינית גמר הגביע והפסיד לקבוצת איקסט FS. בסוף העונה עלה מהליגה השנייה לליגה הראשונה.

בעונת 1999/2000 זכה בגביע הדני בפעם היחידה עד כה. בעונה זו סיים במקום הרביעי בליגת העל ולכן שיחק בגביע אופ"א בעונת 2000/2001. בסיבוב הראשון ניצח את קבוצת צסק"א מוסקבה מרוסיה ובסיבוב השני הפסיד לקבוצת ראיו ואיקאנו מספרד והודח מהטורניר. בעונת 2001/2002 הגיע לשמינית גמר הגביע והפסיד לקבוצת פ.צ. קופנהגן. בעונת 2002/2003 הגיע לחצי גמר הגביע והפסיד לקבוצת מיידטלנד. בעונת 2003/2004 הגיע לרבע גמר הגביע והפסיד לקבוצת אולבורג בולדספילקלוב. בעונת 2005/2006 הגיע לגמר גביע הליגה הדנית והפסיד לקבוצת פ.צ. קופנהגן ולשמינית גמר הגביע הדני והפסיד לקבוצת בולקלובן פרם. בעונת 2006/2007 הגיע לחצי גמר הגביע והפסיד לקבוצת אודנזה בולדקלאב.

הקבוצה שיחקה 10 עונות ברציפות בליגה הראשונה עד עונת 2007/2008 שבסופה ירדה לליגה השנייה. בעונות 2009/2010, 2010/2011, 2011/2012 הגיעה לשמינית גמר הגביע והפסידה לקבוצות סילקבורג IF, אולבורג בולדספילקלוב ופ.צ. פרדריסיה בהתאמה. הקבוצה שיחקה 5 עונות ברציפות בליגה השנייה ובסוף עונת 2012/2013 עלתה מהליגה השנייה לליגת העל הדנית. בסוף עונת 2013/2014 חזרה לליגה השנייה לאחר שסיימה במקום ה-11 בליגה הראשונה. בסוף עונת 2014/2015 חזרה לליגת העל הדנית. החל מעונת 2016/17 מתמודדת בליגת משנה.

## תארים והישגים
* **[[הגביע הדני]]: (1)**
** (2000)
* **גביע הליגה הדנית: **
** גמר (2006)

## שחקנים בולטים

## קישורים חיצוניים

* 

קטגוריה:קבוצות כדורגל דניות
קטגוריה:קבוצות כדורגל שהוקמו ב-1896
המשמר החברתי

[שמאל|ממוזער|250px|טקס ההקמה של "המשמר החברתי בכנסת" ב[גן וואהל לוורדים בירושלים, 2011]]
שמאל|ממוזער|250px|טקס הענקת המדד החברתי הראשון
שמאל|ממוזער|250px|טקס הענקת המדד החברתי הראשון
"**המשמר החברתי**" הייתה עמותה שקמה במהלך המחאה החברתית בישראל בסוף קיץ 2011. הכוונה הייתה לממש את התובנות החברתיות של המחאה הדוגלת באקטיביזם אזרחי ובלקיחת אחריות האדם על גורלו.

המטרות הראשוניות של "המשמר החברתי" היו, לפי הצהרותיה, קירוב הציבור אל הכנסת ודיווח ומעקב שוטף אחרי הנעשה בוועדות, מתוך רצון לחזק את הכנסת ואת חבריה אל מול לחצי ההון והלחצים הפוליטיים, ולהזכיר לנציגי הציבור את מחויבותם לבוחרים, ואת דרישת העם לצדק חברתי.

## היסטוריה
בתחילה היה ״המשמר החברתי״ קבוצה של פעילים חברתיים מתנדבים שנפגשו לראשונה בעקבות קריאה של הסופרת ליה נירגד ובן זוגה, ד"ר דניאל דור, בפייסבוק, להקים כוח אזרחי שישקיף, יפקח, וידווח לציבור מתוך דיוני הכנסת.

לאחר כחצי שנה של פעילות וולונטרית, נרשם המשמר החברתי כעמותה, בה פועלים מתנדבים (משקיפים בכנסת), ויש לה מנגנון בשכר.
משקיפי המשמר מגיעים לכל הדיונים המתקיימים בוועדות הכנסת והקשורים לצדק חברתי ולשוויון אזרחי, צופים, מדווחים, ולאחר שצברו ניסיון גם מתחילים להעלות שאלות בוועדה. עדויות המשקיפים, ובהן מידע על תפקוד הכנסת, מתפרסמות באתר ובדפי הפייסבוק של הארגון, ואף מגיעות לתקשורת המסחרית.

פעילות שטח זו היא גם הבסיס לפרויקטים מיוחדים של המשמר החברתי, כמו "המדד החברתי" המדרג ח"כים ומפלגות לפי הצבעות בחוקים חברתיים וכלכליים.

המשמר החברתי מנהל מדיניות של שקיפות מלאה בכל הקשור להוצאותיו הכספיות. תקציב "המשמר החברתי" בשנת 2013 עומד על 535 אלף שקל. לארגון זה אין משרדים אבל יש לו 9 חברים שהם חברי ועד מנהל ושלושה חברים בוועידת הביקורת.

החל משנת 2019 הצטמצמה מאוד פעילות הארגון, עקב מערכות הבחירות התכופות וחוסר תפקוד הכנסת, ובהמשך מגפת הקורונה שמנעה את האפשרות להגיע לכנסת. 

ביולי 2025 העמותה פורקה מרצון ונמחקה.

## ראו גם
* הסדנא לידע ציבורי

## קישורים חיצוניים

* 
* 

### כתבות בטלוויזיה וברדיו
* דוח המשמר החברתי, בערוץ הטלוויזיה החברתית ביו טיוב, 15 בפברואר 2012
* ענת כנפו מתראיינת אצל גאולה אבן בשם המשמר החברתי, בערוץ הטלוויזיה החברתית ביוטיוב
* אסתי סגל מהמשמר החברתי בתוכנית של משה נגבי "דין ודברים", ברשת ב', 21 באוקטובר 2012
* אתם והלוביסטים - צבי זרחיה בפאנל של המשמר החברתי, בערוץ המשמר החברתי ביוטיוב
* ערוץ הכנסת המשמר החברתי עוקב אחרי הח"כים, בערוץ המשמר החברתי ביוטיוב, 29 באפריל 2013
* על חשיבותו של מעקב - רינו צרור בפאנל של המשמר החברתי, בערוץ המשמר החברתי ביוטיוב

### כתבות בעיתונות
* 
* 
* שיחה עם ח"כ מיכאל איתן, המדורג בין המקומות האחרונים ברשימה, באתר SoundCloud
* קבלו את החברתי החד"ש, באתר לאטמה, 22 במרץ 2012
* אריק בנדר, , באתר nrg מעריב, 21 במרץ 2012
* אסתי סגל, "המדד החברתי" ושברו, באתר 2nd-ops.com, 23 במרץ 2012
* 
* 
* 

## הערות שוליים

קטגוריה:ישראל: ארגונים חברתיים
קטגוריה:הכנסת
קטגוריה:ישראל: עמותות
קטגוריה:המחאה החברתית בישראל 2011
שלום בוזגלו

הרב **שלום בוזגלו** (**הרש"ב**) (ה'ת"ס 1700– י"ח באייר ה'תק"ם 1780), עורך הספר "מקדש מלך" ועוד. נחשב לאחד מגדולי מקובלי מרוקו. שימש כדיין ואב בית דין בקהילת הספרדים בלונדון.

## ביוגרפיה
נולד לרבי משה בוזגלו בסאלי, בשנת ה'ת"ס 1700. למד אצל רבי חיים בן עטר הזקן. למד גם בישיבה של רבי אברהם אזולאי בעיר מרקש שבמרוקו. בין רבותיו וחבריו נמנו רבי יעקב פינטו, הרב ישעיה הכהן והרב יעקב גדליה.

בעקבות רדיפות של מלך מרוקו כלפיו (אליהן התייחס לאחר מכן כשהיה חותם "אוד מוצל מאש"), עבר להתגורר בלונדון בשנת 1745, שם ערך את ספריו ושימש מורה הוראה ואב בית הדין.

התפרסם בעיקר בשל עריכת הפירוש היסודי לספר הזוהר, הנקרא "מקדש מלך", אותו הדפיס באמסטרדם, בשנת תקט"ו. היות שהפירוש נדפס באירופה, היה מונח על שולחנם של אדמו"רים ומצוטט רבות בספריהם.

הספר מקדש מלך נערך מתוך שלשה מקורות. הראשון הוא ספר לקט שושנים שחיברו חבריו רבי יעקב פינטו ורבי ישעיה הכהן ובו מושקע מתורת רבם רבי אברהם אזולאי, המקור השני הוא חיבורו של הרב משה זכות על הזוהר הנקרא מקדש ה'. השלישי הוא ליקוטים מכתבי האריז"ל מה שנוגע לפירושי הזוהר.

הביע את דעתו אודות הקמעות שעמדו במוקד הפולמוס שהתגלע בין הרב יהונתן אייבשיץ לבין היעב"ץ. היעב"ץ כתב הסכמה לספרו מקדש מלך אך בעקבות רימוזים שבתאיים שמצא בספריו תקף אותו בחריפות בספרו תורת הקנאות.

נפטר ב-23 במאי 1780 - י"ח באייר תק"ם בלונדון קבור בבית הקברות 'נובו' מאחורי אוניברסיטת 'קווין מרי' באזור 'מייל ענד'.

## חיבוריו
* '''מקדש מלך''' - פירוש על הזוהר, נדפס לראשונה באמסטרדם בשנת ה'תק"ו או ה'תק"י. במשך השנים שלאחר מכן הוסיף הרב הארות, חידושים ותיקונים שלא זכה להדפיס בחייו
*'''כסא מלך''' - פירוש על תיקוני הזוהר, נדפס לראשונה באמסטרדם בשנת ה'תקכ"ט
* **הדרת הוד מלך** - פירוש לספרא דצניעותא
* **הדרת כבוד מלך** - פירוש כמה דרושים בכתבי האר"י
* פני מלך''' - פירוש לאידרא רבא ואידרא זוטא
* 

## לקריאה נוספת

* הרב יוסף הלל, **מצבות מראכש**, ירושלים ה'תשע"ו, עמ' 111-110.

## קישורים חיצוניים

* הרב שלום בוזגלו, באתר רשב"י
* ר' שלום מתארח בהיכלא קדישא, באתר מורשת יהדות מרוקו
* Shalom Ben Moses, באתר Jewish virtual library
* 

## הערות שוליים

קטגוריה:רבנים מרוקאים
קטגוריה:מקובלים
קטגוריה:פרשני ספר הזוהר
קטגוריה:בריטים ממוצא יהודי-מרוקאי
קטגוריה:לונדון: רבנים
קטגוריה:מחברי ספרי קבלה
קטגוריה:ילידי 1700
קטגוריה:נפטרים ב-1780
קטגוריה:אישים הקבורים בבית הקברות נובו
אולריק מונטר

**ינס אולריק מונטר** (בשוודית: **Jens Ulrik Munther**, נולד בקונגסבקה (מחוז הלנד), שוודיה, ב-18 בפברואר 1994), הוא אמן שוודי החתום בחברת התקליטים יוניברסל מיוזיק גרופ.

## ילדותו,Lilla Melodifestivalen / MGP Nordic
כבר בגיל צעיר הצטרף אולריק ללהקת רוק באזור גטבורג. לאחר כמה זמן הוא החל לעלות שירים שלו ליוטיוב ואף השתתף בכמה תוכניות טלוויזיה שוודיות.
בגיל 15 הוא השתתף בתוכנית לילה מלודיפסטיבלן שהיא מעין גרסה לצעירים של המלודיפסטיבלן, תחרות שוודית לאומית לזמרים צעירים שבה בשנה זאת המנצח העפיל לתחרות MGP הנורדית שהופסקה שנה אחר כך בגלל אירוויזיון הילדים. אחרי שזכה בתחרות השוודית עם שירו "En Vanlig Dag " ("יום רגיל"), הוא נסע לתחרות MGP הנורדית וניצח מקום ראשון מול מתמודדים מדנמרק, נורווגיה ופינלנד.

## קריירה
שנה לאחר הניצחון בתחרות הנורדית, הוא השתתף בMetro Music Challenge שוב עם שירו "Life" שהגיע למקום השני. מפיק בשם יוהאן אברג ראה את הפוטנציאל והחל שיתוף פעולה מוזיקלי.

אחרי שהשיר "Boys Don't Cry" הודלף לאינטרנט, מספר סניפי חברות תקליטים בינלאומיות יצרו איתו קשר. בספטמבר 2010 חברת ההקלטות יוניברסל ריקורדס שוודיה החתימה אותו.
הוא גם ביקר בארצות הברית, בריטניה וביבשת אירופה. הוא גם מוכר מהביצוע שלו לשיר של ליידי גאגא "Born This Way" לאחר שפרז הילטון פרסם את הווידאו באתרו. לאחר מכן הוא השתתף במספר רב של תוכניות שביניהן נמצאת בין השאר "אולסונג פו סקאנסן" שהיא תוכנית שירה בציבור המצולמת בפארק סקאנסן שבסטוקהולם.

ב-24 באוגוסט 2011, הוא הוציא אלבום בכורה בשם "Ulrik Munther" שהגיע ישר למקום 1# במצעד האלבומים השוודי בשבוע של שחרורו. האלבום הוקלט בסטוקהולם, וחלק בביתו.

וב-6 במרץ 2013, הוא הוציא אלבום השם הנקרא "Rooftop" על שם אחד השירים באלבום, האלבום הגיע למקום הרביעי במצעד האלבומים השוודים.

## [[מלודיפסטיבלן]]
### 2012
בשנת 2012 אולריק מונטר השתתף בחצי הגמר השני של מלודיפסטיבלן 2012 בגטבורג עם שירו "Soldiers". הוא היה המקום השני אותו הערב כאשר המקום הראשון הוא זמר הפופ דויד לינגרן, אולריק הגיע לגמר שהתקיים בגלובן ארנה שבסטוקהולם לאחר שלושה שבועות. הוא הגיע למקום השלישי אחרי לורין ודני סאוסדו.

### 2013
שנה לאחר מכן אולריק מונטר השתתף בחצי הגמר הרביעי של מלודיפסטיבלן 2013 במאלמה עם שירו "Tell The World I'm Here" שנכתב על ידי אולריק ושניים מהכותבים המפורסמים בשוודיה תומאס ג:סון ופיטר בוסטרום. בחצי הגמר הוא ניצח כאשר במקום השני נמצא זמר הרוק ראלף גילנהמר. בגמר הוא הגיע למקום השלישי שנה שנייה ברציפות אחרי רובין חוינברה ויוהיו.

## דיסקוגרפיה
### אלבומים
* 2011: Ulrik Munther
* 2013: Rooftop

### סינגלים
* 2011: "Boys Don't Cry", "Sticks And Stones",ו-"Je t'ai menti"(שיתוף פעולה עם קרולין קוסטה)
* 2012: "Soldiers"
* 2013: "Tell The World I'm Here", "Requiem" ,"San Francisco Says Hello"

## קישורים חיצוניים

* 

* http://ulrikmunther.com/
* https://twitter.com/muntherulrik
* https://www.facebook.com/ulrikmunther?fref=ts

קטגוריה:זמרים שוודים
קטגוריה:משתתפי מלודיפסטיבלן 2012
קטגוריה:משתתפי מלודיפסטיבלן 2013
קטגוריה:שוודים שנולדו ב-1994
אפקט קולי

ממוזער|250px|מכשירים שונים המשמשים ליצירה של אפקטים קוליים
**אפקט קולי** הוא צליל המשולב בתסכיתים, סרטי קולנוע, תוכניות טלוויזיה,מוזיקה, הופעות חיות, משחקי מחשב ועוד, שנועד להדגיש תוכן מסוים.

## היסטוריה
מקורו של המונח "אפקט קולי" הוא בימי הרדיו המוקדמים בו הוקלטו לתסכיתים כדי להדגים את הפעולות בסיפור.

האפקט הקולי הראשון שהוקלט היה תקתוק הביג בן. התקתוק הוקלט על גבי גליל שעווה חום בפונוגרף בבית אדיסון בלונדון ב-16 ביולי 1890, הקלטה זו נמצאת ברשות הציבור ואין עליה זכויות יוצרים.

## סוג צלילים
צלילים אלו מוקלטים באולפן ותפקידם לחקות או להחליף צליל כגון טריקת דלת, שבירת זכוכית וכו'. תפקיד זה נקרא באנגלית פולי  ומטרתו היא להפיק צליל קיים (כגון טפיפות רגליים) שישמע קרוב ככל האפשר למקור ויתאים למופיע על המרקע.
אם האפקט מבוצע בצורה מקצועית, לצופה קשה להבדיל איזה צליל הוסף באופן מלאכותי ואיזה היה קיים בפס הקול המקורי (הוקלט בסצנה).

גם במשחקי וידאו מודרניים, מוקלט פסקול ובו אפקטי סאונד, חלקו מספריית מוזיקה וחלקו נוצר במיוחד עבור המשחק. עם התפתחות הטכנולוגיה ויכולות המחשוב, התאפשרה יצירת אפקטי סאונד רבים ומורכבים יותר.

## הקלטה
הצליל המדויק ביותר עשוי להגיע מהמקור האמיתי, כך למשל צליל מכונת ירייה מוקלט מירי מכונות ירייה. למרות זאת, כאשר ההקלטה המקורית אינה אפשרית או לא נשמעת ריאלית, משתמש איש האפקטים בחפצים אחרים. רעש טיגון עשוי להיות ממעיכת טלפון סלולרי, וטפטוף גשם יוקלט ממלח בישול נופל על פיסת נייר אלומיניום.

חלק מהצלילים מופקים באופן דיגיטלי על ידי סינתיסייזר, או דגימה ועיוותה באמצעים דיגיטליים.

כאשר מדובר בצליל "קטן" כגון חיתוך במספריים, קריעת בגדים או צעידה, הדרך הקלה ביותר לשחזור היא באמצעות הקלטה באולפן כאשר הקלטת צלילים מסוימים אינה אפשרית כגון פיצוצים, ירי באקדח, רכב נוסע או המראת כלי טיס.

כאשר מדובר בצליל "גדול", איש האפקטים יוצר קשר עם מומחים נוספים, למשל מומחים לחומרי נפץ שמסייעים בפיצוץ מבוקר של מבנים, או מומחה להיסטוריה של כלי נשק שיוודא כי השחזור מדויק ככל האפשר.

צוות ההקלטה עשוי להיות נרחב במיוחד, כאשר למשל מוקלט ירי מתותח: מיקרופון אחד יוצב בסמוך לתותח, אחד במחצית הדרך ואחד בסמוך למקום הנפילה המשוער כדי להקליט מגוון צלילים נרחב לשימוש בקטעים שונים של הסרט או סדרת הטלוויזיה. אנשי צוות כטכנאי קול, עוזר מקליט ומפיק מוזיקלי יפעלו יחדיו ליצירת ההקלטה.

חלק מהצלילים נבנים בשכבות באמצעות תוכנת מחשב כדי ליצור צליל מגוון ומעניין יותר. ירי כדור לעבר בעל חיים, מוקלט בצורה שונה כגון לעבר פרי קשה כמלון או אבטיח המעניק לצליל גוון "דביק". בסרט מדע בדיוני מוסף אפקט "ווש" ובסרט אימה מוסף אפקט "רירב" לאפקט קלימטי ודרמטי.

הד מלאכותי מעניק תחושה של חלל גדול.

## מוזיקה
ב-1981 יצר המלחין קלאוס דולדינגר את פסקול הסרט הצוללת שכלל מוטיב סונאר שסימל את שייט הצוללת.

מלחין סרטי ג'יימס בונד, ג'ון בארי, כלל בפסקול הסרט מונרייקר צליל ביפ שחיקה את הלווין ספוטניק 1.

## ראו גם
* אפקטים מיוחדים
* מעבד צליל
* שקט
* צרחת וילהלם

## קישורים חיצוניים

* ״אפקט הפולי״ - פרק על חייו של ג'ק דונובן פולי, ממציא האפקטים הקוליים בקולנוע, בפודקאסט ״מינהר הזמן״, ״כאן״, תאגיד השידור הישראלי
* 
* אתר אפקטים חינמי של ה-BBC, מחולק לקטגוריות ומכיל דגימות החל מתחילת שנות ה-20 של המאה ה-20
* 

קטגוריה:קול
קטגוריה:אפקטים מיוחדים בקולנוע
האגן (עיר)

**הָאגֵן** (בגרמנית: **Hagen**) היא עיר בחבל הרוהר שבמדינת נורדריין-וסטפאליה בגרמניה. היא נמצאת כ-15 ק"מ דרומית לדורטמונד, בנקודת מפגש הנהרות רוהר, לנה, וולמה ואנפה.
נכון ל-2010 זוהי העיר ה-39 בגודלה בגרמניה.  בעיר נמצאת אוניברסיטת האגן, מוסד הלמידה מרחוק היחיד הממומן על ידי המדינה בגרמניה. נכון למרץ 2010 לומדים באוניברסיטה כ-67,000 סטודנטים, מה שהופך אותה לאוניברסיטה הגדולה בגרמניה. 
לעיר קבוצת הכדורסל פיניקס האגן.

## ערים תאומות

* 

## קישורים חיצוניים

* 

* אתר אוניברסיטת האגן
* 

קטגוריה:נורדריין-וסטפאליה: ערים
קטגוריה:ערי הנזה